
ZR.MS. HOLLAND 
TA INTERCEPTA 
800 KILO DI 
COCAINA RIBA 
LAMA CARIBE 


FUNCIONARIO 
CONDENA NA BOET PA 
DELETE INFORMACION 
DI LAPTOP 


TIRAMENTO NA 
SAN NICOLAS Y 
POLIS NO A DUNA 
NINGUN INFORMACION 


ANALISIS 


RINGGGGGGGG, 
RINGGGGGG, 
PARLAMENTARIO 
VALLEJO A SPIERTA 

D 
iahuebs Orlando Arends a scucha decision di Corte den 
e caso penal contra dje. Dos aña pasa a mande cas pa 
un investigacion. Na final un caso cu por a spaar tempo y 
placa, a bin finalisa te e siman aki. A acus’e di a delete cos- 
nan for di un laptop di trabou. 


Hopi fanfaria tabatin na aña 2020 ora cu a dicidi pa manda 
e funcionario aki, trahando den departamento administra- 
tivo, hunto cu otronan cas supuestamente pa un investiga- 
cion grandi cu a cuminsa. E tempo ey a menciona cu tabata 
trata di un caso di persecucion politico. 
Ta imposibel pa kere cu unico cos cu por proba den e caso 
aki ta cu a delete informacion di un laptop di trabou. 


Por corda cu ya caba durante tratamento di e caso fiscal 
a conclui cu e no tin prueba pa e otro acusacionnan treci 
dilanti y solamente ta keda un acusacion, cu ta esun cu el a 
delete informacion di e laptop. 
Diahuebs mainta e acusado, kende a keda solamente tres 
dia deteni, a yega compaña di su abogado pa scucha e 
sentencia. 
Hues a cuminsa pa splica cu el a hay’e culpabel, di loke fiscal 
ya caba a trece dilanti. Esaki pasobra e laptop ta propiedad 
di Brandweer. 
Ponencianan treci door di abogado pa declara Ministerio 
Publico no admisibel, pa motibo cu a haci cosnan cu no ta 
corecto manera interogacion di e acusado aki 
na oficina 
di Recherche, a wordo rechasa. 


Di otro banda pa declar’e culpabel, Hues a bisa cu a tene 
cuenta cu ta trata aki di un laptop di trabou, cu e acusado 
mes a bisa cu el a delete informacion. Andrew Hoo, encarga 
cu maneho di Brandweer, a entrega un keho y ademas e IT 
di Brandweer a bisa cu a limpia memoria di laptop. Pues e 
no tabata den e forma cu a entregue e aparato aki. 
A base di esaki a bay di acuerdo cu e exigencia di fiscal, esta 
un boet di 400 florin of 8 dia cera. Pero mirando cu el a pasa 
tres dia den detencion preventivo, a kita esaki balora na 150 
florin. Esaki ta nifica cu e mester paga solamente 250 florin 
di boet. 
Tabata na october, 2020, cu e funcionario aki a wordo 
manda cas. El a bisa cu e tabatin dos laptop, e bieu cu no ta 
funciona mas y esun nobo. 


Na final e único cos cu por a saca ta un hecho chikito cu por 
a wordo resolvi internamente, cu por ehempel un castigo 
disciplinario of un waarschuwing. Awo den Corte e persona 
aki a haya un castigo insignificante den forma di un boet, 
ademas di e hecho cu e tin dos aña of mas na cas. 
E pregunta ta: Kit a bay pasa awo? E funcionario no a haya un 
castigo di prizon sino un boet. Kit a bay pasa cu su trabou? 
E lo bolbe Cuerpo di Bombero? Ta preguntanan cu pronto lo 
haya contesta ora cu e funcionario dicidi kico e ta bay haci? 


Ponencianan treci door di abogado pa declara Ministerio 
Publico no admisibel, pa motibo cu a haci cosnan cu no ta 


Funcionario condena na boet 
pa delete informacion di laptop 

D 
iabierna Corte den Prome Instan- 
cia a dicta sentencia den e caso 
penal contra e grupo cu a planea pa 
haci un atraco arma riba e oficina di 
Lucky Numbers situa net banda di edi- 
ficio di Corte na Playa. 


E hombernan envolvi ta Carlos Henricus; 
Marvin Hous; Juremsly Isenia; Jigoro 
Toppenberg y Gerson Martina. Tur, cu 
excepcion di Isenia, tin carchi castigo 
caba. 
Loke ta straño den e caso aki ta cu e 


acusadonan a wordo treci Corte pa 
scucha nan sentencia. Sala tabata 
yen di personal di CEA (8 en total) pa 
atende cu e cinco acusadonan aki. Pero 
tur cos a bay trankil. 


A trata e caso tres siman pasa y awo 
ta asina leu cu por a dicta sentencia. 
Nan no a wordo haya culpabel di tur 
acusacion y tampoco di un acusacion 
principal, sino subsidiario. Pero e 
hecho ta cu a considera e caso aki uno 
hopi serio. Pero cu na tempo a yega na 
orea di polis. 
Ta papia cu nan a planea pa tira un 
atraco. E grupo tabata consisti di dos 
persona di Corsou y e restonan di 
Aruba. 


Henricus, considera esun cu a bini cu e 
idea y a planea e atraco, a impone 4 aña; 
Hous, Toppenberg y Martina a haya 40 
luna mientras cu e first offender Isenia 
a haya 33 luna. 
Awo nan tin chens pa apela e decision 
y laga tres atende cu e caso, si nan no 
ta di acuerdo cu e sentencia. 


Tiramento na San Nicolas y 
Polis no a duna ningun informacion 


D 
iabierna den oranan di marduga pa mainta tabatin hopi 
movecion na San Nicolas. Na final un funcionario poli- 
cial a los tiro cu a alcansa un persona. 
Lamentablemente no a haya ningun informacion for di seno 
di Cuerpo Policial di loke cu a pasa. Segun por a compronde, 
no a informa ni e persona di prensa cu tin piket di e suce- 
dido. Tur cos ta parce ta bay scondi, ora cu ta trata di caso 
di Polis. Mas ainda despues di sentencia di Hof, cu e miem- 
bronan di e Cuerpo no a keda contento cu e decision. 


Loke por a compronde cu algo a pasa na un cas unda cu a 
tira un inval recientemente. Pa e motibo ey lo tabatin asis- 
tencia pidi. Dado momento un grupo lo no tabata kier a sigui 


ordo di Polis pa bay for di e sitio y cos a cuminsa bira “hot”. 
Tabata bay tin un enfrentamento y un di e funcionarionan 
polis a los un tira cu a alcansa un di e personanan na su pia. 
Su situacion no ta grave. 


E sucedido a pone emocionnan bay halto. Un persona cu 
tabata na e sitio a graba momento cu e herido tabata abou 
na suela ainda. Por a lesa diferente comentario di person- 
anan cu conoce e victima. Por a lesa claramente palabranan 
di menasa a cay cu e situacion lo no keda asina. 
Ta spera cu mando policial corigi e situacion y cumpli cu 
prensa mester haya e informacion oficial den tur casonan 
grandi, manera tiramento. Mas ainda si tin un polis envolvi. 


Castigo pa planea atraco arma 

A 
nselmo “Boy” Dap den felis memoria, legendario Rey 
di Tumba di Corsou, na aña 1983, pues exactamente 
40 aña pasa, a bira Rey di Tumba di Carnaval cu e tremendo 
tuma ‘Un biaha mas.’ 


Dado momento den e tumba Boy Dap ta canta lo siguiente: 
“Ringggg, ringggg, Ta ken? Ta Ken? Ta Carnaval, y e siman 
aki ora cu Parlamentario di fraccion di MEP a lanta for di soño 
profundo, esta Arturo Vallejo, e tumba aki a zona mescos, 
esta”ringgg, ringgg, ta Arturo Vallejo?” 


Ya cu no por haya otro impresion di e reaccion cu e 
Parlamentario aki a duna acta di presencia birando activo 
despues di tabata riba loke tabata parce un periodo di ‘non 
actief.’ 


Parlamentario Vallejo a haci algun remarca hopi serio pa loke 
ta e proyecto di dr Horacio Oduber Hospital pero mesun serio 
cu su observacionnan tabata, mesun serio tabata su propio 
negligencia como miembro di Parlamento y di su fraccion cu 
supuestamente ta responsabel pa controla maneho di gobi- 
erno, pues tambe di ehecucion di e proyecto di hospital. 


No solamente esey, pero e asunto di hospital ta algo serio, 
sigur ora cu ta papia di sumanan di placa exhorbitante, 
caminda casi mey biyon di florin a wordo gasta di mas, 
supuestamente pa motibo di tardansa of pa trabounan no 
previsto y un hende of un compania tin cu para responsabel 
pa esaki. 


Parlamentario Arturo Vallejo a sostene un Minister di Salud, 
su colega di partido Dangui Oduber kende for di 2017 a 
sigura pueblo cu e lo haci investigacion riba e proyecto di 
expansion y remodelacion di e hospital, ya cu nan partido 
semper a tilda gobierno di AVP di a comete corupcion cu e 


proyecto aki. 


Sinembargo cinco aña y mey den gobernacion, ningun 
investigacion a tuma luga, gabinete Wever Croes I y II no a 
atende ni soluciona e asunto di un proyecto cu gobierno tin 
cu paga a lo largo cu placa di pueblo y pone cosnan cana 
manera mester tabata. 


Como miembro di Parlamento, Vallejo y tur otro 20 parla- 
mentarionan tin e deber di controla maneho di gobierno, 
controla segun presupuesto, kico gobierno ta haci cu placa 
di pueblo y ora cu  cosnan robes y incorecto ta tumando 
luga, Parlamento mester exigi claridad di gobierno y pa 
esaki wordo drecha. 


Vallejo y su coleganan cu ta sostene e dos gabinetenan 
di Prome Minister Evelyn Wever Croes como representan- 
tenan di pueblo den Parlamento, mester a exigi claridad for 
di masha dia caba for di nan gobierno pero no hunga rol di 
‘cana kibra’ y check ta kico a pasa mientras cu pa cinco aña 
y mey, su gobierno no a atende tur loke tabata robes cu e 
proyecto di dr Horacio Oduber Hospital. 


Awor por bin papia cantidad di cos, kico a bay malo, kico no 
a bay bon y con cu bira e asunto, Gabinete Weaver Croes I 
y II cu Vallejo a forma parti di dje, no a percura pa drecha 
un situacion cu nan mes a cuestiona formalmente for di 
momento cu ehecucion di e proyecto a inicia. 


Ta hopi dia, hopi tempo cu Parlamentario Vallejo a presenta 
su mes na pueblo  y awor for di nada ta aparece pa atende un 
asunto cu e mester a atende for di masha tempo caba, sigur 
ora cu analisa e ponencianan cu el a presenta den su  comu- 
nicado. 


ANALISIS 


Ringggggggg, ringggggg, 
Parlamentario Vallejo a spierta 

EXECUTORIALE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 21 
APRIL 2023 om 10:00 uur 's-morgens bij de 
Kamer van Koophandel (Auditorium) aan de 
L.G. Smith Boulevard 10, Oranjestad, Aruba, in 
één zitting bij opbod en afslag in het openbaar 
worden verkocht, ex artikel 3:268 van het 
Burgerlijk Wetboek van Aruba: 


MONTANA 228 


staande op een perceel eigendomsgrond ter 
grootte van ongeveer 406 m2, gelegen te Montaña 
in Aruba, kadastraal bekend als Eerste Afdeling 
Sectie L nummer 3839 


richtprijs: Afl. 241.845,-- 


- 
Een onherroepelijk en onvoorwaardelijk onderhands bod kan 
worden uitgebracht tot en met uiterlijk donderdag 6 april 2023 ten 
kantore 
van 
NewLeaf 
Notary 
of 
via 
email 


auction@newleafaruba.com. Het biedingsformulier is zowel op het 
kantoor 
van 
NewLeaf 
Notary 
alsmede 
op 
de 
website 
www.newleafaruba.com verkrijgbaar. 
- 
Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
- 
De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- 
Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 


Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 


E 
Barco di Marina Hulandes Zr.Ms. Holland a 
intercepta dos transporte di droga di droga 
riba 25 di februari, den cooperacion cu Marina di 
Colombia riba Lama Caribe. 
E (go-fast) botonan rapido a keda descubri 
pa medio di un avion di patruya maritimo di 
Wardacosta Region Caribe y un helicopter di 
Marina Colombiano. Hr.Ms. Holland a manda un 
helicopter embarca di Wardacosta Mericano y e 
FRISC, un boto rapido, cu un ekipo combina di 
tripulacion di e barco, y a bay abordo di e desta- 
camento di mantencion di lei di Wardacosta 
Mericano. Despues di a duna señalnan pa stop, e 
go-fast no kier a stop. Despues di a los algun tiro 
di advertencia e presunto contrabandistanan a 
entrega nan mes. E di dos go-fast a keda detene 
pa e barco di Marina Colombiano ARC Victoria. 
En total 800 kilo di cocaina a keda confisca. 
E presunto contrabandistanan y e contrabanda 
a keda traspasa pa Wardacosta Mericano. E 
presunto contrabandistanan lo keda persigui na 
Estados Unidos. 
Zr.Ms. Holland desde October 2022 a keda 
desplega como barco patruyero den Region 
Caribe Hulandes, y ta alterna e lucha contra 
droga cu apoyo di Wardacosta Region Caribe 
Hulandes y cu Wardacosta di Estados Unidos di 
Merca. E barconan Hulandes den Region Caribe 
tambe ta coopera cu Marina di Colombia den e 
lucha contra droga. 


Zr.Ms. Holland ta 
intercepta 800 
kilo di cocaina 
riba Lama Caribe 

G 
erencia y profesionalnan di WEB recientemente a reu- 
ni cu Minister Glenbert Croes referente e problemanan 
cu Aruba a conoce den suministro di coriente. 


Durante e reunion WEB a presenta na Minister tur e 
pasonan cu a wordo tuma y cu te ainda ta tumando pa 
sigura y garantisa suministro di awa y coriente na pueblo. 
E ultimo blackouts a causa frustracion y disgusto grandi 
bou pueblo pa cual motibo e mandatario a instrui Utilities 
NV pa laga haci un audit independiente pa por determina 
kico por ta e causa di e interupcionnan aki. 
WEB a inverti un suma substancial den e planta di Wartsila 
hustamante pa garantisa e suministro. Di e momento cu e 
planta nobo di Wartsila a bay den uzo, esaki a trece cu ne 
cu suministro a cay na diferente ocasion. 
Pero WEB y su profesionalnan a lora manga, a tuma accion 
pa internamente mes averigua unda e problema por ta. Y 
diahuebs ultimo a presenta e resultado di nan investiga- 
cion y medidanan cu a tuma pa sigura y garantisa un sumi- 
nistro confiabel y stabiel pa nos pueblo. 


“Como Minister di Energia mi ta sumamente orguyoso di 
nan tur y agradecido pa tur e esfuersonan haci”, e manda- 
tario a expresa. 


Minister Glenbert Croes: 


Tin confianza den gerencia di WEB pa soluciona problemanan cu surgi 

UN ATARDI DI ADORACION Y ORACION PA ARUBA 


PLAZA DANIEL LEO ORANJESTAD 


DIASABRA 11 DI MAART - 4OR DI ATARDI 
WORSHIP & PRAYER FOR ARUBA, SATURDAY 11TH OF MARCH, 4PM 


C 
u un representacion di 9% di cantidad di turismo pa Aruba, A.T.A. y 
AAA ta sigui traha riba e mercado di Europa conhuntamente cu socio- 
nan clave. E continente di Europa a recupera cu 95% na 2022 compara 
cu 2019 y meta ta pa sigui desaroya e mercado aki na 2023, den linea cu 
strategia di diversificacion. 


Durante transcurso di siman A.T.A. a reuni cu mutipel socio existente como 
tambe socio nobo na ITB na Berlin, como tambe cu socionan na Hulanda. 
Un di e reunionnan aki tawata cu KLM, un di nos socionan di mas grandi 
na Europa. 


Pa e reunion tawata presente Bas Gerressen- Director di KLM Hulanda, 
Marjolein Kesselaar- Product & Partnership Manager di KLM, Ronella Croes- 
C.E.O. di A.T.A., Sanju Luidens-Daryanani- C.M.O. di A.T.A., Tirso Tromp- 
Area Director Europa A.T.A.,Jaap Ellis- Sales and Marketing Manager 
Europe A.T.A. y Jo-Anne Meaux-Arends- Aviation Business Development 
Executive di AAA. 


A para keto na un 2022 record pa e mercado Hulandes (+8% compara cu 


2019) y un bon aña pa e mercado di Europa. 
Ta mira e demanda pa Aruba a base di “book- 
ings” y campañanan efectua hunto cu KLM. 


Cu recuperacion di e mercado Asiatico, KLM 
ta expande capacidad pa e continente aki. 
Como tal a reduci capacidad riba diferente 
ruta, mirando tambe cu ainda e aerolinea no 
ta operando cu e mesun cantidad di capac- 
idad cu el a opera cu n’e na 2019. KLM lo sigui 
enfoca riba recuperacion completo (opera na 
100% capasidad compara cu 2019) pa medio 
di e.o. sigura e personal necesario -cu falta na 
es momento aki. Esey ta un reto cardinal. 


No obstante demanda cu ta existi pa Aruba, lo 
reduci algo di e capacidad na 2023. Esaki pa 
Aruba y Boneiro, despues di a reduci esaki pa 
e isla di Curacao aña pasa. Lo sigui traha di 
cerca cu KLM pa captura oportunidadnan ora 
esaki presenta nan mes, y pa upgrade capa- 
cidad – pa medio di avion mas grandi – ora 
por. Esaki ta intencion pa restante di e aña aki 
tambe, cual a wordo confirma. 


Cu servicionan di Ving y British Airways, y 
contando cu vuelo di TUI for di Hulanda, ta 
sigui traha riba e region Europeo. Un region 
cu por cierto ta haci uzo tambe di nos aero- 
lineanan Mericano tambe, unda ta bula via 
Merca pa Aruba. Hopi biaha combinando 1 
siman Merca y 1 siman Aruba. Esaki ta prac- 
tica comun por ehempel pa e mercado Italiano. 


A.T.A. y AAA a reuni cu ehecutivonan di KLM na Hulanda 


Compania aereo cu mas capacidad pa Aruba for di Europa 

“W 
ingo ta un socio importante y valioso pa e aeropuerto di Aruba. 
Y desde october ultimo, nan ta bulando e ruta adicional for di 
Medellin, como un porta nobo di entrada pa Colombia. Y vuelonan ta yen, 
Wingo ta contento y nos tambe”, asina Barbara Brown, Chief Revenue 
Development & Communications Officer (CRO) di Aruba Airport Author- 
ity a subraya. El a reacciona riba rumornan di e ultimo dianan aki di cu 
Wingo lo stop su vuelonan pa y for di Medellin pa Aruba. 


Ta bon pa agrega cu desde october 2022, Wingo ta opera en total cinco 
(5) vuelo semanal for di Colombia, cu ta tres (3) for di Bogota y dos (2) 
for di Medellin. “Y den esey no tin ningun cambio. Vuelonan ta bulando 
yen y segun schedule”, di acuerdo cu Barbara Brown. 


Dos biaha pa siman 
Desde october 2022, e aeroliña Wingo di Colombia ta bula dos vuelo 
adicional pa siman for di Medellin. E vuelonan ta riba diaranson y diasabra, 
cu nan avion B737-800 cu capacidad di 189 asiento. Riba diaranson e 
vuelo ta sali 2:18 pm for di Medellin. E buelo di regreso ta sali 5:56 pm for 
di Aruba. Riba diasabra e vuelo ta sali 10:08 am for di Medellin, yegando 
Aruba 1:08 pm. E vuelo di regreso ta sali 1:46 pm for di Aruba y yega 
Medellin pa 2:30 pm. 


Tocante Wingo 
A funda Aero República S.A., cu ta opera bou di e nomber comercial 
Wingo, desde 19 di october 2016. E compania ta pertenece na Copa 
Holdings. El a cuminsa bula pa Aruba na december 2016 como e prome 
Low-Cost Carrier pa sirbi Aruba for di Colombia. Brindando mercadonan 
local y di placer tarifa abou, bon ambiente y hopi flexibilidad. Separa di 


AUA AIRPORT: 
VUELO DI WINGO FOR DI 
MEDELLIN TA EXITOSO 


Aruba, ta bon pa bisa cu Wingo ta bula tambe 
pa ciudadnan Colombiano, manera Armenia, 
Barranquilla, Bogota, Cali, Cartagena, Medellin, 
San Andres y Santa Marta. Ta bula vuelonan 
regular pa Costa Rica, Cuba, Corsou, Republica 
Dominicana, 
Ecuador, 
Guatemala, 
Mexico, 
Panama y Peru. 
Wingo a cuminsa bula avionnan 737-700 
pero dos aña pasa a cambia tur nan avionnan. 
Awendia nan ta bula avionnan marca Boeing, 
modelo 737-800. Nan tin ocho di e avionnan aki, 
cu ta carga no menos di 189 pasahero. 

D 
iabierna atardi riba un vuelo priva, e Pres- 
idente di Comite Olimpico Internacional, 
Thomas Bach a aterisa na Aruba. Na sr. Bach su 
yegada e la wordo ricibi pa Presidente di Comi- 
te Olimpico Arubano, Wanda Broeksema y Sec- 
retaria General di COA y Vice Presidente di IOC, 
Nicole Hoevertsz. Despues a sigui cu un bishita 
oficial di sr Thomas Bach y e Presidente di Pa- 
nam Sports, Neven Ilic na Su Excelencia Gober- 
nador di Aruba, Alfonso Boekhoudt. Por ultimo a 
haci un bishita na Conseho di Minister unda sr. 
Thomas Bach y sr. Neven Ilic hunto cu e comite 
di ehecutivonan a wordo ricibi pa Prome Minis- 
ter di Aruba, Evelyn Wever-Croes. Den Conseho 
di Minister a toca varios topico di deporte entre 
otro riba nivel escolar, practica deporte na edad 
hoben y importancia di igualdad den deporte 
y comunidad. Na final a haci un intercambio di 
regalo entre Presidente di IOC, Thomas Bach y 
Prome Minister Evelyn Wever-Croes. 


Mañan diasabra pa 9or di mainta lo tin e Festival 
Deportivo y e Apertura di e Oficina di Comite 
Olimpico Arubano den Vondellaan 27 (banda di 
Banco di Caribe/otro banda di veld di Cricket). Lo 
bay tin demostracion di algun di nos deport- 
enan Olimpico y e deportenan mas popular na 


Presidente di IOC, Thomas Bach a yega Aruba 
Hunto cu Presidente di Panam Sports, Neven Ilic y un Comite di e Ehecutivonan 


Aruba. Tambe lo t’ey Archivo Nacional cu e historia di deporte na Aruba. 
Den e parti oficial lo corta sinta y lo canta e Himno Olimpico y e tono 
glorioso Aruba Dushi Tera. Mas cu claro lo tin sorpresa cu no por divulga 
mucho. Excelencia Catering lo percura pa ofrece snacks y pasa boca 
tipico como tambe coy bebe na prijs di famia. 

D 
iadomingo cu a pasa Sportvereni- 
ging Aruba Juniors a continua cu 
su Torneo Himno y bandera cu cuater 
candeloso wega. Den e prome wega 
den poole B, Boomerang ta gana Bam- 
bino 8 pa 3. Esaki ta haci cu Boomer- 
ang su record ta 2 gana y 0 perdi cu 
6 careda contra. Bambino su record 
ta 0 gana y 2 perdi. E di dos wega ta- 
bata den poole A unda cu Glovers ta 
blankea Jani’s 7 pa 0. Glovers ta su so 
na prome luga den poole A cu 2 wega 
gana y 0 perdi y 0 careda contra. 


Jani’s su record ta di 0 y 2. E siguiente 
wega a bay entre Astros y Tigers. Astros 
ta gana e wega 8 pa 4. Astros su record 
ta igual cu di Boomerang, esta 2 gana 


y 0 perdi y tambe cu 6 careda contra. 
E ultimo wega a bay entre Surprise y 
Aruba Juniors. Luis Giel di Surprise a 
silencia e bateria di Aruba Juniors por 
completo pa gana e wega cu score di 
7 pa 0. 
Diadomingo awo 12 di maart lo tin 
cuater wega unda cu lo dicidi ken ta e 3 
teamnan cu lo compaña Aruba Juniors 
pa hunga e finalnan e weekend di 18 
y 19 di maart 2023. Bonaire Stars y 


Los Amigos di Corsou lo ta di bishita 
pa hunga e finalnan. E prome wega di 
diadomingo awo lo cuminsa 9:30 y lo ta 
entre Surprise y Jani’s. Sigui pa Astros 
y Boomerang. E prome dos weganan 
lo bira hopi intresante pasobra esnan 
cu haya menos careda contra lo por 
clasifica. E di tres wega lo ta entra 
Glovers y Aruba Juniors. Y e ultimo lo 
ta entre Bambino y Tigers. 


Pa 4:30 lo tin un wega di 50 plus cu 
lo bay entra Deco’s y Surprise. Si bo 
ta gusta wak bon wega di softbal, ta 
na Aruba Juniors bo mester ta diad- 
omingo awo. Bar y cushina lo ta bon 
surti manera Aruba Juniors so por. Nos 
ta warda bo. 


Torneo di Softbal Himno y Bandera den ful swing na Aruba Juniors 


W 
eganan 
di 
Interinsu- 
lar a cuminsa cu un bon 
animo den e muchanan. Es- 
nan presente a haya un bon 
bini di e organisacion di Inde- 
bon como tambe di e federa- 
cionnan di dammen y schak- 
en. E coachnan e comber- 
sa y tene e muchanan calmo 
prome cu e torneo cu nan a 
bin pe. 


Por a mira e entusiasmo como 
tambe algo di nan nervio ya 
cu nan ta muchanan cu poco 
of niun experencia den un 
torneo asina aki, pero manera 
cu wega a cuminsa por. Mira 
e enfoke y curason pa logra 
duna tur di nan contra nan 
contrincante. 
E trato duna na e atletanan 
tabata uno ehemplar durante 
e prome ronda di den Weganan 
Interinsular dia 11 di maart ta 
bay sigui e segunda ronda pa 
mira ken ta bay ta e atleta y 
tambe pais ganado. 


Prome ronda di e Weganan Interinsular na Boneiro ta tras di lomba 

L 
uis Miguel ta kibra e silencio riba su supuesto ordo di de- 
tencion... Si, e mes a sali aclaria si Husticia Mexicano ta 
spera pa hinc’e den prizon pa no cria su yiunan desde 2019. 


El a bisa cu e ta “Falso!”...Asina el a publica riba su Instastory 
di su cuenta di Instagram, na cual ta uza poco of hasta en lo 
absoluto y hopi menos pa papia di tema personal. 
Con e rumor a nace?  Di un investigacion cu e revista Diez 
Minutos di Spaña a publica, ta bisa cu Luismi debe mas di 
200 mil dollar di manutencion pa su yiunan, Miguel di 15 aña 
y Daniel di 13. Cu Aracely Arambula a demand’e y como cu e 
debe ta conta cu varios aña, basa riba ley, a dicta e ordo ey. 


Segun e revista, manera cu Luis Miguel subi teritorio 
Mexicano e lo keda automaticamente deteni y no por bay 
liber te ora cu e ‘update’ cu e debenan di su yiunan of fiha 
un cuota di esaki. 


Sinembargo, manera cu e mes a sali bisa cu un solo palabra, 
‘Falso’, ta berdad y e propio abogado di Aracely Arambula, 
Guillermo Pous, a desmenti y a sigura cu no tin ordo di 
detencion pa Luis Miguel, pasobra no tin huicio tampoco. 


Tur cos ta un engaño? No, loke si ta berdad cu Luis Miguel 
no a pasa placa pa su yiunan desde e pandemia, miho bisa, 
na december 2019 tabata e ultimo biaha cu el a cumpli cu 
su cuota di manutencion pa su yiunan. 


Tin un demanda di Aracely pa Luis Miguel n’e momentonan 
aki? No, por lo menos te asina leu cu nos sa, pero despues di a 
comparti e noticia falso aki, Arambula y Pous lo ta pensando 
e posibilidad pa hib’e corte p’e reanuda cu su obligacionnan. 


E 
yiunan di prins Harry y Meghan 
Markle ya ta reconoci oficialmente 
p’e realesa Britanico como prins Archie 
di Sussex y prinses Lilibet di Sussex. 


Awo nan ta forma parti di e liña di 
sucesion n’e di 6 y di 7 posicion, aunke 
e titulonan aki ta bao di e specula- 
cionnan pa motibo di e mal relacionnan 
entre e dukenan di Sussex, Rey Charles 
III y prins William. 


Desde diahuebs, 9 di maart, riba e 
pagina oficial di Buckingham Palace, 
e chikitonan a pasa di aparece como 
master y miss pa prins y prinses di 
Sussex. E reconocemento ta sosode 
seis luna despues di morto di Reina 
Elizabeth II y faltando dos luna di e 
coronacion di Charles III. 


Segun e revista Britanico Mail Online, 


e rey a priminti su yiu homber mas 
chikito cu e lo reconoce su nietonan 
cu titulo, pero e desplante y declara- 
cion fugas durante e ultimo tempo, cu 
ta inclui fo’i entrevista te na un buki, 
caminda cu e realesa a keda hopi mal 
para, a pone e promesa aki den duda. 


Harry y Meghan a pesar di a renuncia 


na su debernan cu realesa, a reclama 
e titulonan di prins pa nan dos yiunan, 
argumentando cu ‘p’e derecho di nace- 
mento’ mester ta yama prins Archie y 
prinses Lilibet. 


Es mas, e noticia di e titulonan nobo 
a keda divulga p’e propio dukenan di 
Sussex a traves di nan vocero, kende 
a anuncia diabierna ultimo cu ‘prinses 
Lilibet’ a wordo batisa na Los Angeles. 


Aunke no tabatin presencia dje realesa 
Britanico pa motibonan no confirma. 
Esaki ta despues cu e rey a ordo e desa- 
loho di Harry y Meghan fo’i Frogmore 
Cottage, e unico cas cu nan tabatin na 
Reino Uni. 


Mientras tanto, nan no a confirma si 
nan lo asisti n’e coronacion di Charles 
III dia 6 di mei proximo. 


Luis Miguel ta kibra silencio riba su supuesto detencion 


Harry y Meghan a gana e bataya 


Rey Carlos III a reconoce Archie y Lilibet como prins y prinses 

A 
parentemente Demi Moore a bay biba cu su ex-casa 
Bruce Willis y su casa nobo, Emma Heming Willis y e dos 
yiunan chikito di Heming-Willis, Mabel Willis, di 10 aña y Ev- 
elyn Willis, di ocho, desde cu e actor di “Die Hard” a wordo 
diagnostica cu demencia frontotemporal. 


E “damanan di Willis/Moore” a haci un declaracion hunto pa 
anuncia e diagnostico na februari 2023, despues cu Willis a 
retira di su carera como actor na 2022 debi na un diagnos- 
tico di afasia. 
“Demi a muda y no lo bay te n’e final,” un fuente a bisa. “Na 
principio ningun hende, fuera di e famia, por a compronde e 
pakico Demi ta bibando cu su ex y su casa nobo, pero awo 
tur cos tin sentido.” 
“Demi tabata un pilar p’e famia y ta dicidido pa sigura cu 
cada dia cu Bruce ta n’e mundo aki, ta yena di amor,” e 
fuente a continua. 


Mientras cu e fuente a afirma cu e no lo bay “te n’e final”, e 
ekipo di Demi Moore a bisa Radar cu e actriz di ‘Ghost’ no 


tin pensa pa compromete pa biba cu Bruce y Emma Willis a 
largo plaso, sino cu e lo keda e tempo cu ta necesario. Otro 
fuente a sigura cu Moore nunca a bandona e pacto estableci 
durante e pandemia y cu ‘awo Bruce lo bay prome cu ne.’ 
Aparentemente e actriz a biba durante un tempo caba cu e 
clan Willis durante e pandemia, hunto cu su yiunan na Sun 
Valley, Idaho. Willis y Moore ta comparti tres yiu adulto, 
Rumer, Scout y Tallulah. 


T 
ikTok ta un red social cu cual facilmente e personanan a 
difundi video cu a caba na converti den viral y den cual 
den e ultimo temponan a surgi reto cu hopi ta haci. Den e 
boom aki di e ‘Challenge’, e coreografia di e cancion ‘TQG’ di 
Karol G y Shakira na cual hopi hende a uni, incluyendo algun 
strea, e ultimo di nan tabata Laura Bozzo. 


E presentado reconoci di television Peruano no a perde e 
oportunidad di subi n’e ola di reto y a comparti e reto riba 
TikTok logrando cu su video a bira viral. 
Laura a realisa e baile bisti completamente na prego y na 
rudia manera e trend ta coresponde, cu fuera di esey, ta 
inclui hopi movemento di heup hopi sensual. E presentado 
cu tin 70 aña di edad, a realisa e baila di un manera hopi 
particular cu no a resulta indiferente na hopi internauta, cu 
a sinti nan mes identifica inmediatamente. 


“Esaki t’e pasonan cu mi por realisa, di acuerdo cu mi 
dolornan di rudia y lomba,” “Si, Laura por, Mi por!... cu e 
mesun movemento,” “E pregunta di siglo, Ken lo bay yud’e 
lanta ariba?”; “Na final e ta haci uno cu e pasonan cu ami 
por haci;” “Ami descubriendo Laura den e baile di Shakira”, 
ta algun di e opinionnan cu por a lesa di e casi 11 mil comen- 
tarionan. 


A publica e reto di Laura diahuebs pa 10:00 pm y ya a 
acumula mas di 333 mil ‘likes’, cerca di 6 mil downloads, 
fuera cu e usuarionan di e red social a compartie mas di 26 
mil biaha. 


Despues di diagnostico di demencia 


Demi Moore a bay biba cu Bruce Willis 


Laura Bozzo a uni n’e reto y a baila TQG 

T 
a hopi hende cu den pasado a haci e curso di Klein Vaar- 
bewijs cu Enseñansa pa Empleo tabata ofrece. E taba- 
ta un di e cursonan mas popular na EPE. Antes tabata duna 
solamente teoria y no e parti practico. Desde e aña ak a bin 
cambio den esaki. 


Enseñansa pa Empleo a drenta den deliberacion cu Directie 
Scheepvaart pa asina duna e curso mas peso y contenido 
pa adapta locual tabata necesario pa por cumpli cu e rekisi- 
tonan maritimo. Conhuntamente cu nos Havenmeester Sr. R. 
Beaujon, e docentenan di Klein Vaarbewijs na Enseñansa pa 
Empleo, a traha duro riba e revision di tur material di teoria, 
reinforsa e reglanan pa manda e curso di Klein Vaarbewijs 
p’un otro nivel. 


Pa mas siguridad riba lama, pa tur cu di un manera of otro 
ta usando lama, a introduci cambionan den e proceso pa 
yega na un vaarbewijs. Un di e cambionan mas importante 
cu a introduci ta un examen practico, riba lama, den un boto 
pa sigura e capacidad di e cursista pa por maneha un boto. 
Por compara esaki cu e proceso di rijbewijs, tin teoria y tin 
e parti practico. Y ambos mester wordo pasa cu exito pa 
asina por haya su rijbewijs manera den e caso aki su vaarbe- 
wijs. Cu e certificado, e cursista mester presenta na Directie 
Scheepvaart for di cual instancia nan lo haya nan carnet pa 
por conduci boto den e awanan di Aruba. 
E siman cu a pasa, Aruba a conoce su prome graduadonan 
di e curso di ‘Klein Vaarbewijs’ den teoria pero tambe den 
e parti practico. Cu sumo orguyo nos por anuncia cu tur a 
pasa e examen cu exito. Nos ta orguyoso di tur e cursis- 
tanan cu a logra. 


EPE ta sumamente agradecido di tur e guia cu a ricibi di 
Havenmeester, sr. R. Beaujon y e docentenan di Klein 
Vaarbewijs di EPE. 
Enseñansa pa Empleo di e forma aki ta contribui na un mundo 
maritimo mas sigur, cu reglanan mas estricto di curso, pa un 
y tur por gosa trankilamente di nos lama. 


“Nos vision y compromiso ta pa Enseñansa pa Empleo 
yega na e nivel digno pa nos hendenan. Nos ta sumamente 
contento y orguyoso di mira avancenan grandi den e depar- 
tamento aki”, e mandatario a expresa. 


Enseñansa pa Empleo ta brindando e oportunidad na tur 
esunnan cu ta interesa, pa por sigui desaroya y recapacita 
nan mes. 


EPE ta den pleno preparacion pa habri inscripcion nobo pa 
fin di maart. Cursonan nobo lo cuminsa 17 di April proximo. 
Pa mas informacion tocante cualkier curso, por bishita 
www.epearuba.com, por pasa libremente na su oficina den 
Engelandstraat nr. 33 of telefonicamente 5825662. 


MINISTER GLENBERT CROES: 
PA PROME BIAHA 
DEN HISTORIA CU 
CURSO DI ‘KLEIN 
VAARBEWIJS’ DI 
EPE AWOR TIN 
EXAMEN PRACTICO 

T 
radicionalmente MANA (Museo Arqueologicio Nacional 
Aruba) ta habri riba nos dia nacional 18 di maart pa pu- 
blico di 10’ or di mainta pa 2’or di merdia. E biaha aki pu- 
blico tin e oportunidad unico pa experiencia Cas Dun Dun y 
Fruteria recien renoba. Esaki por a sosode danki na ayudo 
financiero di Ministerio di Finansa y Cultura y UNOCA. Ofi- 
cina di Monumento a haci supervision y a maneha e trabou- 
nan di construccion. 


Bishitante por explora e espacionan renoba riba nan mes y 
tambe tin oportunidad pa participa na un bishita guia cortico 
door di director interino Pancho Geerman. Esaki por sea 
11or di mainta of 1or di merdia. Den Cas Dun Dun renoba 
lo exhibi mueble- y artefactonan cu lo ser incorpora den e 
exposicion den desaroyo “Manteniendo nos Herencia Bibo”. 


Ademas ta presenta obranan contemporaneo di e artista 
multi facetico Arubiano Olga v Bochove den e exposicion 
temporario nobo Aruba Dushi Tera. Obranan traha cu dife- 
rente tecnica ta presenta capanan di nos pais y ta invita e 
espectador pa reflexiona. 


Club Kibrahacha 60+ lo presenta un exposicion di cuadra 
di su clientenan den Fruteria renoba. Alabes nan grupo di 
cuarta lo deleita publico cu musica bibo cuminsando for di 
10’or di mainta cu e Himno di nos dushi isla. 


E biaha aki, Pastoral Hubenil Dakota (PHD) lo entretene y 
educa muchanan den ‘kidscorner’ den hardin y auditorio di 
MANA. E hobennan di PHD lo bende dushi snacks crioyo, 
popcorn y sopi, lo ofrece ‘facepainting’, decoracion di 
cupcake, obra di man y un ‘photobooth’ pa recauda fondo 
pa nan participacion na e “Jornada Mundial Juvenil” den juli 
awor na Portugal. 
Den e areanan di e exposicion permanente, arkeologonan 
Raymundo Dijkhoff y Harold Kelly, lo ta presente pa duna 
informacion y contesta pregunta di bishitantenan. 


E entradanan riba e dia special aki ta via Schelpstraat so. 
Por uza e porta grandi central di Cas Dun Dun (edificio 
berde), porta blanco di palo dilanti Cas di Mamachi (Edificio 
cora y blanco) y porta dilanti di Fruteria (monumento geel). 
Despues di e periodo di mantencion MANA awor ta atrobe 
accesibel pa rolstoel y por subi prome piso cu lift. 


MANA hunto cu Pastoral Hubenil Dakota y Club Kibrahacha 
60+ ta invita grandi y chikito bin pasa un rato placentero 


na MANA celebrando nos Dia di Himno y Bandera, dia 18 di 
maart 2023 entre 10’or di mainta y 2’or di merdia. Entrada 
ta gratis. 


Open House cu programa varia na 
MANA riba Dia di Himno y Bandera 

D 
iahuebs mainta señora Giselle Mc William, parlamentario di 
Curaçao, a haya un rondleiding na Healthy Lifestyle Center 
di Aruba. Sra. Mc William a keda impresiona cu e centro aki cu a 
wordo inaugura na Aruba. 


Durante e rondleiding e la wak e facilidadnan y tambe cera conoci 
cu e team cu ta traha na e centro aki. E la haya un splicacion 
tocante e servicionan cu ta wordo ofreci na e healthy lifestyle 
center y tambe tocante e proyectonan cu lo wordo realisa durante 
e aña aki. 


E parlamentario a duna di conoce cu prevencion tambe ta un 
topico importante na Curaçao, y cu nan ta spera cu pronto nan 
por tin nan mesun centro di salud tambe. 


E la duna palabra di pabien na Aruba y na minister di Turismo & 
Salud, Sr. Oduber, conhuntamente cu tur stakeholders cu a haci e 
logro aki posibel. 


S 
ETAR recientemente 
a haci un donacion 
na e programa Forma- 
cion Social crea pa Mari- 
na Real cu lo start dial- 
una 13 di maart. Akinan 
hobennan ta haya train- 
ing den ramo di entre 
otro: norma, balor, dis- 
ciplina, respet, structura 
y responsabilidad, cual 
ta hermentnan clave cu 
lo prepara nan pa fu- 
turo. E programa aki ta 
un exito pa 9 aña caba, 
unda cu awo e Forma- 
cion Social ta wordo or- 
ganisa 2 biaha pa aña, 
cu un trayecto pa hende 
homber y otro pa hende 
muhe. Cu e donacion aki 
SETAR ta aporta na e bi- 
enestar di nos hobennan 
cu lo ta e pilarnan pa e 
futuro di Aruba y pa nan 
propio disciplina. 


Minister Dangui Oduber 


Parlamentario di Curaçao a bishita Healthy Lifestyle Center Aruba 


SETAR aportando na e programa Formacion Social 

W 
ardacosta ta informa hobennan entre 
18 y 25 aña, cu tin e ambicion pa bira 
Agente di Wardacosta, pa inscribi nan mes 
pa e Estudio Basico pa bira Agente di Ward- 
acosta (Basis Opleiding Custwacht (BOK). 
E estudio basico ta un programa di estu- 
dio cu un duracion di 1 aña, consistiendo 
di vaknan practico y teoretico, incluso un 
training pa bira Agente Policial Extraordi- 
nario (Buitengewone Agent van de Politie, 
BAVPOL). Tanto hobennan masculino como 
femenino por inscribi pa e estudio di BOK. 


E estudio ta start cu un periodo di intro- 
duccion, asina yama ‘SamenSterk’. E meta 
di e periodo ‘SamenSterk’ ta cu e aspi- 
rant durante e periodo aki, lo crece tanto 
fisicamente como mentalmente y ta cera 
conoci cu e organisacion di Wardacosta. 
Durante e curso e aspirantnan ta ricibi habi- 
lidadnan basico, di entre otro EHBO (‘first 
aid’) y training cu arma. Tambe educacion 
noutico y vaknan di training basico di ekip- 
onan di rescate, paga candela, legislacion di 
Wardacosta y manual di radio VHF, cualnan 
ta forma parti di e pakete di e estudio BOK. 
E condicion pa inscribi ta cu bo tin naciona- 
lidad Hulandes, y cu bo ta inscribi na Aruba, 
Corsou, Sint Maarten of islanan BES, cu bo 
tin entre 18 y 25 aña di edad, na inicio di e 
curso, cu bo tin minimal un di e siguiente 
diplomanan: MAVO-4/ VMBO/VSBO-TKL/ 
L.T.S/ T-stroom/ EPB-door -stroom/ EPI 
of un diploma ekivalente na educacion 
secundario, cu bo tin un diploma di landa- 
mento, cu bo por lesa y skirbi Hulandes, cu 
bo tin un bon condicion fisico, cu bo no ta 
bisti bril of lens y cu bo no tin un ‘strafblad’. 


Si bo ta interesa den e curso, bo por bishita 
e website di Wardacosta via www.kustwacht. 
org . Aki bo por drenta e parti di ‘Werken 
bij’ y haya mas informacion tocante e curso 
y sigui e link pa yega na e formulario di 
inscripcion. E curso ta start den augustus 
2023. 


Estudio Basico pa bira Agente di 
Wardacosta ta habri pa inscripcion 

D 
en fin di siman Colegio Arubano a tene 
un Open dag pa e alumnonan di klas 6 
di scol basico y tambe pa esnan cu a caba 
of ta cabando Mavo y nan mayornan. Alabes 
alumnonan cu ta bishita Colegio Arubano 
caba y lo kier a haya mas informacion di un 
profiel of tambe di un estudio den exterior 
of na Aruba a bishita e Open dag. 


E Open dag tawata sumamente bon bishita. 
Tur e seccionnan a prepara un presentacion 
di e contenido di nan materia pa asina ricibi 
e (futuro) alumnonan y nan mayornan. Un 
mainta sumamente exitoso caminda cu tur 
e service clubnan y e conseho di alumno di 
Colegio Arubano tambe a duna informacion 
y a yuda guia e alumnonan y mayornan. 
Hopi mayor a duna bon comentario y a 
keda cu bon impresion di Colegio Arubano. 


Riba nivel di HAVO/VWO, Colegio Arubano 
ta e scol secundario mas grandi na Aruba, 
cu ta conta cu casi 1400 alumno y un 
cuerpo di docente y profesionalnan bon 
prepara y cu animo pa guia nos hobennan. 
Colegio Arubano ta un scol catolico habri 
pa tur religion, e tin un plan di pago pa e 
bukinan di estudio, e ta un scol solido cu 
mas di 64 
aña di existencia, caminda cu a forma y 
prepara hopi di nos profesionalnan na 
Aruba. 


Colegio Arubano ta organisa banda di su 
curiculo hopi actividad y proyectonan na 
Aruba y den exterior. Asina tin e Erasmus+ 
project, e biahe di e grupo VWO 5 pa Hulanda 
y tambe e show musical cu lo tuma luga 
24 di maart venidero den Cas di Cultura. 
Colegio Arubano kier a gradici special- 
mente su cuerpo di docente, alumnonan y 
profesionalnan, cu a yuda cu e Open dag, y 
tambe e hobennan y nan mayornan 


pa nan interes den nos scol. Alabes gradici 
su Excelencia Minister di 
Enseñansa di Aruba Sr. Endy Croes, ken a 
tuma su tempo pa pasa na nos Open dag 
y ricibi informacion di nos scol. Colegio 
Arubano por wak bek riba un Open dag 
sumamente exitoso. 


Open dag di Colegio Arubano tawata hopi bon bishita y un exito total 

D 
ia 16 di februari sra. Tea Hol, directora di LVAK (Landeli- 
jke Verening Aandachtfuncionarissen huiselijk geweld 
en Kindermishandeling) di Hulanda conhuntamente cu dos 
trainer di Departamento di Mucha y Hoben (DMH); Jullie- 
Ann Thode y Efraim Suurendonk y Stan van Haaren di Uni- 
cef, a ehecuta un dia di encuentro profesional na J.F.K. Edu- 
cation Center na e Supervisor di Codigo y Trainers di Codigo 
di Proteccion. Por a conta cu participacion di 35 profesion- 
al, cual ta 85% di e total di Supervisor di Codigo y Trainers. 


E meta di e dia aki tabata pa e.o.; presenta e inventarisacion di 
e 43 Supervisor di Codigo (SdC) dentro di e 14 instancianan 
na Aruba; e trayecto di profesionalisacion y centro di exper- 
ticio cu Departamento di Mucha y Hoben (DMH) lo ehecuta 
den 2023 y 2024; e acuerdo di e Ministeriele Beschikking 
(MB) p’e profesionalnan, cu ta permiti nan ehecuta den un 
forma flexibel e rol di Supervisor di Codigo y Trainers; inven- 
tarisa unda cada SdC ta para actualmente y kico lo ta nan 
meta pa 2023; empodera y motiva e SdC y Trainers cu nan 
rol dentro di nan organisacion. 


Mester indica cu e dia aki a bay hopi bon, unda na final e profe- 
sionalnan a indica cu nan ta entusiasma, motiva, compro- 
meti y tambe bastante ekipa cu conocemento di Codigo 
di Proteccion y con nan lo ehecuta nan rol. Nan participa- 
cion tabata uno hopi activo, unda nan a haci e preguntanan 
riba diferente aspecto y deseso, specialmente den e parti di 
trahamento hunto y bon colaboracion, pa bienestar general 
di nos muchanan. 


E diferente temanan durante e dia aki, tabata mas bien pa 
reforsa y empodera e rol di Supervisor di Codigo den su 
pleno ehecucion. Un di e temanan, manera reflexion propio, 
riba con bo ta mira bo mes den e rol aki den bo instancia, 
sigur a haya bon acogida y feedback. Creatividad y compro- 
miso na final a keda totalmente demostra na final di dia, 
unda cu e profesionalnan sa y tin conocemento di e posibel 
retonan cu nan lo bay encontra y ta dispuesto y ekipa con 
nan lo por atende cu nan, semper contando cu e sosten di 
DMH. 


Definitivamente sra.Tea Hol di LVAK, a keda hopi impre- 
siona,  cu e actitud positivo y animo di e Supervisornan 
di Codigo y Trainers presente. E participacion  tabata uno 
interactivo y a brinda oportunidad pa expresa pensamento y 
sentimento. Tambe a habri espacio pa activa e Supervisornan 
pa traha concreto riba sea e plan di implementacion y of 
protocol dentro di nan instancia y cu un periodo di tempo 
stipula.  


DMH a habri 2023 cu yen di entusiasmo, energia y compromiso 
cu Codigo di Proteccion dentro di e instancianan na Aruba 

M 
anera ta conoci, siman pasa Prome Minister Evelyn 
Wever - Croes a atende diferente reunion di Nacionnan 
Uni na New York. Esaki ta e di 67 biaha cu e “Commission on 
the Status of Women” (CSW) ta wordo organisa. 


E conferencia a inicia dialuna dia 6 di maart y lo dura te cu 
17 di maart den cual ta atende cu diferente tema relaciona 
cu status di Hende Muhe. Na ocasion di e apertura, Prome 
Minister a duna un discurso treciendo e posicion di Reino 
Hulandes, y den esey a elabora riba kico tur ta haciendo na 
Aruba riba tereno di empoderamento di hende muhe y algun 
ehempel di Hulanda. 


Prome Minister den nomber di e 4 paisnan den Reino (Aruba, 
Corsou, Sint Maarten y Hulanda), a splica cu transforma- 
cion digital den ultimo decadanan tabatin un impacto hopi 
profundo riba bida diario. Esaki a bin cu hopi oportunidad 
pa igualdad di genero, pero el a bin tambe cu hopi riesgo y 
puntonan negativo. Mas y mas tecnologia nobo ta lantando 
cabes y nan ta percura tambe pa mas stereotipo cual ta 
visibel online, e asina yama: “online gender based bias”, 
pues violencia basa riba genero online. 


Na Aruba a cuminsa atende cu esaki pa percura pa duna 
hende muhe y mucha muhe mas oportunidad den e area di 
ciencia, ingenieria, tecnologia, engeria, matematica y ICT. 
Prome Minister a elabora riba e trabou cu Futura ta haci- 
endo cu “innovation lab” y diferente workshop y training cu 
e meta di lanta e interes cerca mucha muhenan hoben den 
e ramo aki. 


Ademas, Prome Minister a informa esnan presente den 
e conferencia tocante e facultad di Sustainable Island 
Solutions through Science, Technology, Engineering and 
Mathematics (SISSTEM) cu tin na Universidad di Aruba. Pa 
locual ta e esfuersonan di banda di Hulanda, Prome Minister 
a indica cu Gobierno di Hulanda a cera un pacto tecnologico 
cu scolnan, sector priva, doñonan di trabou, trahado y auto- 


ridadnan local, cu ta enfoca riba atrae mas hende muhe den 
sectornan di STEM. 


Gobierno Hulandes a lansa un plan di accion tambe pa 
trabounan di energia limpi y digital, caminda ta aumenta e 
inversion den habilidadnan digital den enseñansa y desa- 
royo pa asina purba di haya mas hende muhe den e sector 
di ICT. 


Esakinan ta algun iniciativa cu a tuma pa cera e espacio 
“gender gap” cu tin entre hende muhe y hende homber 
tanto online como offline. 


Na final Prome Minister a enfatisa riba e importancia pa tur 
stakeholder ta envolvi den e desaroyonan aki pa asina logra 
duna hende muhe e espacio y oportunidad cu mester pa 
desaroya y contribui cu nan talento na soluciona retonan na 
mundo pa crea un desaroyo mas balansa. Esaki no lo por ta 
posibel sin e compromiso di cada persona. 


Premier Wever - Croes a hiba palabra na e di 67 conferencia “Commission on the Status of Women” 
Tur stakeholder envolvi mester cera e “gender gap” 
cu tin entre hende muhe y hende homber 

F 
undacion 
Kapel 
di 
Betha- 
nia (FKB) lo habri e portan- 
an di Klooster Imeldahof un biaha 
mas diasabra 18 di maart di 9or di 
mainta pa 2or di merdia, pa asina 
celebra nos dia nacional hunto cu 
pueblo di Aruba. Lo percura pa e 
dia aki tin un ambiente familiar cu 
actividad tanto pa grandi y chikito.  


E hobennan di Pastoral Hubenil 
Noord lo ta encarga e dia aki cu 
un “art workshop” pa tur edad, 
esaki tin un costo di solamente 
Afl 15,-. Nan ta organisa esaki pa 
recauda fondo pa yuda nan den 
nan gastonan pa bay e ‘Hornada 
Hubenil Mundial’ na Portugal.  
Por pasa admira nos exposicionnan 
den Kapel y den e otro cambernan.  
Tambe lo tin un bazar, caminda por 
pasa cumpra snacks, cos dushi, 
acesorionan, articulonan religioso 
y mucho mas. Y di mes lo tin un bar 
y cushina bon sorti.  


Igmar Maduro lo entretene publico 
cu su caha di orgel, Tica Giel lo canta 
algun composicion di Aruba acom- 
paña na piano pa Igmar Maduro, 
Madeline Kelly lo duna un presen- 
tacion cu su grupo di baile, Luis 
Figaroa, maestro riba acordeon, lo 
deleita e publico cu piesanan tipico 
hunto cu su grupo crioyo. E presen- 
tacionnan lo cuminsa 11or.  
Riba e dia aki esnan cu ta interesa 
pa yuda cuida y conserva e edificio 
monumental di Klooster Imeldahof 
por registra alabes pa bira bolun- 
tario.   
Fundacion Kapel di Bethania ta 
invita henter pueblo di Aruba pa 
bin pasa un rato placentero cerca 
nos, disfrutando y siñando di nos 
historia y cultura.  


Dia familiar na Kapel di Bethania 
pa celebra ‘Himno y Bandera’  

WILLEMSTAD - Continuando cu un inves- 
tigacion relaciona cu un caso di atraco cu a 
tuma luga dia 6 di maart 2023 riba algun 
turista den Penstraat, polis a haci un deten- 
cion mas. Diaranson 8 di maart 2023 alred- 
edor di 23.55’or di anochi, personal di team 
di Atraco a haci detencion di un homber 
sospechoso R.Z.R., di 25 aña di edad nace na 
Jamaica. Detencion a tuma luga den area di Mambo Beach. 
A presenta e sospechoso dilanti un fiscal auxiliar cu despues di interogacion a 
ordena su encarcelamento pendiente di mas investigacion. 


WILLEMSTAD - Diabierna 10 di maart 2023 alrededor di 11.50’or di mainta, 
Central di Polis a ricibi informacion di un caso di tiramento cu a tuma luga den Caya 
Ernest A. Augustu Gressman. 
Un unidad policial a keda dirigi na e sitio y na su yegada a no a bin encontra e 
victima ni e sospechoso. Na e sitio polis a compronde cu e victima a keda trans- 
porta den un vehiculo di un familiar pa Sala di Emergencia di CMC. Continuando cu 
e investigacion alrededor di 14.05’or di atardi a detene e hoben sospechoso riba 
Bonamweg na altura di un compleho deportivo. 
Causa di e tiramento te ainda no ta conoci y investigacion den e caso aki ta continua. 


Dos detencion relaciona cu 
violacion di ley di opio 


WILLEMSTAD - Diahuebs 9 di maart 2023, alrededor di 23.45’or, durante 
di un control den area di Fuikstraat polisnan di Punda a topa cu dos homber 
sospechoso den posicion di un cantidad di droga y placa cash. A confisca 
e droga y placa cash y a detene sospechosonan. 
Ta trata di: 
• D.J.D., di 30 aña di edad y 
• J.J.H., di 35 aña di edad tur dos nace na Corsou. 


A presenta ambos sospechoso dilanti un fiscal auxiliar cu despues di 
interogacion a ordena nan encarcelamento pendiente di mas investiga- 
cion. 


Accidente 
cu morto 


WILLEMSTAD - Diahuebs, 9 di 
maart 2023 alrededor di 16.35’or, 
Central di Polis a ricibi informacion cu 
un accidente mester a tuma luga na 
Berg Altena. Na yegada di polis nan a 
topa cu un señora pega den su vehi- 
culo. For di e investigacion preliminar 
cu polis a haci na sitio a resulta cu e 
señora lo mester a bira malo bou di 
stuur y despues accidenta. 


Ambulance cu a presenta na e sitio a 
transporta e señora cu multipel lesion 
na su garganta pa CMC. Alrededor 
di 21.40 dokter a constata morto 
di e señora Melba Carlota Praag - 
De Jongh, nace na Corsou, dia 11 di 
maart 1931. 


Detencion relaciona cu atraco 


Caso di tiramento cu herido 

Fortaleza Pa Famia 


R 
epenti ta nifica confesa bo pica y aparta for di pica, asina cu pica no tin dominio mas riba bo (Romanos 6:11-14). 
Tur hende mester repenti, pasobra tur hende a peca, repenti ta algo cu mester wordo haci constantemente, pasobra 
hopi biaha nos ta peca sin nos sa (Romanonan 3:23). 
Pa nos ricibi Señor nos mester arepenti y pidi pordon pa nos picanan, y kere solamente den Señor, pasobra Dios ta wak 
nos curason (Hebreonan 4;12-13). Mi ta skirbi boso yiu chikitonan pasobra boso picanan a wordo pordona pa causa di 
Su nomber (1 Juan 1:12). 


Ora bo ta yiu di Dios bo ta pertenece na Dios, y e expresion di mas grandi di nos amor pa Dios ta ora nos repenti, pasobra 
asina nos ta demostra cu nos kier tin un contacto berdadero, pasobra sin repentimento nos no por ricibi Su gracia. Den 
tur cas mester tin repentimento, pasobra repentimento ta trece bendicion di Dios, e ta trece humildad y pordon di pica, 
y Dios ta yena e hogar cu gracia y fabor. 


Respet: E ta manera un bala perdi cu hopi hende no sa den cual direccion e a bay, faltamento di respet a bira manera 
un fiesta, hasta den gobernacion, caminda hende mester duna ehempel, caminda nos hubentud mester wak y conoce 
e balor di integridad, hopi biaha ta laga nos na caya. No ta pasobra falta di respet a bira un trend mundial nos mester 
copia, y adapta nos mes na inmundicia, pero di berdad nos mester haci tur esfuerso pa respeta otro y asina tin un comu- 
nidad sano. 


Di e mesun manera exhorta e hombernan hoben pa ta huisioso, den tur cos presenta bo mes como un ehempel den bon 
obra, cu puresa den doctrina, cu dignidad (Tito 2:6-7). 


Falta di respet no ta algo pa broma cune, Palabra sushi no ta un piedra precioso, 
Insulta hende no ta nada di gaba, Nan ta simplemente demostra e grado di educacion ricibi na cas. 


No haci nada cu actitud di egoismo of orguyo, ma cu humildad laga cada un di boso, considera e otro mas importante 
cu e mes. No busca boso interes personal so, ma busca tambe e interes di otronan. Laga den boso tin mesun actitud aki 
cu tabatin tambe den Cristo Hesus (Filipensenan 2:3-5). 


Pasobra esun cu ta haci malo, lo ricibi e consecuencianan di e maldad cu e ta haci,y esey sin distincion di persona. 


Tur hende tin balor di wordo respeta, pasobra Dios ta respeta tur hende y ta stima tur hende, locual Dios ta odia ta e pica 
cu hende ta laga domina den nan bida y asina biba un bida inmoral, sin respet y temor di Dios. Sabiendo cu den Cristo 
Hesus tin liberacion, pero keto bay ta haci bofon di Dios, cu capricho y curason duro, montonando furia di Dios pa nan 
mes (Romanonan 2;5). 


Reconciliacion: Tempo mi tabata mucha, mi tabata papia manera un mucha, pensa manera mucha, rasona manera 
mucha, ma awor cu mi a bira homber, mi a pone cos di mucha un banda (1 Corintionan 13:11). 


Tin hopi situacion den nos bida caminda cos di mucha mester wordo pone un banda pa nos demostra madurez, como 
homber y muhe grandi, como mayornan responsabel, como gobernantenan digno di e escogencia di pueblo, como 
lidernan spiritual firme para dilanti di Dios, y asina uni cu otro pa bienestar di un pais. 


Ta para skirbi: Pasobra tempo nos tabata enemigo,nos a wordo reconcilia cu Dios door di morto di su Yiu. cuanto mas 
siendo reconcilia, nos ta salba pa medio di Su bida (Romanonan 5:10). 


Pa dos hende reconcilia nan mester tin un encuentro cu otro, pasobra den reconciliacion tin pordon. 


Sinceramente, Pastor Marcel Balootje 


Repenti, respeta, y reconcilia 

A 
we nos mester tuma despe- 
dida di Philo, cu pena na nos 
curason. 


Un amiga stima, un gran persona, 
amabel, humoristico y balente cu 
no tabata acepta inhusticia. Cu su 
bos y pen skerpi e tabata expresa 
esey. Ken no ta corda e poema 
“Placa, placa, placa” cu a capta 
masha atencion y a causa hopi emocion den pueblo un 20 
aña pasa? 


Philo tabata masha productivo como poeta: el a publica den 
e revista “Watapana” y den e antologianan Di Nos (1971) y 
Cosecha Arubiano (1983). El a publica na aña 1984 e colec- 
cion di poesia ’Mi’ ta biba den mi pensamento, na aña 1986 
Na caminda pa independencia y na 1992 Di ta ... pa tabata. 
Den su poemanan Philomena ta toca diferente tema impor- 
tante di bida. Philo tabata militante, e no por a soporta 
inhusticia y den su poemanan e ta ataca esaki fuertemente: 
inhusticia contra e mucha (‘Maltrato’), contra e hende muhe 
(‘Tin orguyo’), contra nos grandinan(‘Anciano’). Philo mes 
a experencia esaki personalmente durante e ultimo añanan 
y dianan di su bida: ni oido, ni compresion, ni cariño, ni 
cuido adecuado no tabatin p’e di parti di esnan responsabel 
durante e momentonan cu mas el a anhela esey. 


Philomena su poemanan ta den un Papiamento rico, 
profundo y melodioso. Cu su bon dominio di Papiamento 
Philomena Wong a aporta grandemente na reconocemento 
di nos idioma Papiamento. 
Den e ultimo añanan aki e tabata traha riba un siguiente 
publicacion cu tur e poemanan cu e tabatin ainda den tapara. 
Lamentablemente e no a caba cu e trabou aki, pero un grupo 
di amiga fiel lo cumpli cu e promesa haci y lo percura pa e 
coleccion aki keda publica. 


E siman aki, dia 8 di maart, nos a celebra Dia Internacional 
di Hende Muhe. Na cuminsamento di decada 80 e gruponan 
di hende muhe di e tempo ey a organisa pa prome biaha 
na Aruba un evento masha grandi den e cantina di John F. 
Kennedy School cu tabata existi ainda. Sala a yena cu mas di 
200 hende muhe di tur edad. Tabatin presentacion di teatro 
foro, musica y canto, baile, declamacion di poesia, pintura, 
obra di man, un bon cushina. 


Un di e declamadornan tabata Philomena cu a impacta cu su 
poesia cu mensahe fuerte pa esnan presente. Philomena a 
fayece dia 7 di maart, un dia prome cu Dia Internacional di 
Hende Muhe. Pero su bos ta keda resona den su poemanan. 
Cu e poema “Tin orguyo”, cu ta den e coleccion Di ta ... pa 
tabata, Philo ta encurasha e hende muhe pa ta orguyoso di 
su mes y pa ta determina den bida pa logra loke e ta desea. 
Philomena, nos ta hopi orguyoso di a conoce bo y ta gradici 
bo pa loke bo a laga atras pa bo pueblo, pa loke bo a nifica 
pa cada un di nos. Sosega na paz! 


Poema for di: Di ta ... pa tabata, 1992 


Philomena Wong, un baluarte di nos 
literatura, pa semper den nos curason 


Diasabra, 11 Maart 2023 
AWEMainta 
OBITUARIO 
25 


“the Lord gave and the Lord has taken away; blessed 
be the name of the Lord” (Job 1:21) 


With Saddened And Grateful Hearts, 
We Announce The Death Of: 


Roland Tennyson Wilson 
Also Known As “Captain” Or “Roly-Poly” 
*06 September 1941----† 04 March 2023 


Circling searchingly in the waters of this world in 
motor merchantships; Navigating the seas of happiness 
through sharing lasting friendships; Piloting all my 
being’s vessels within caring memories of beloveds; 
Fastening moorings steadily alongside even distant 
ports in the afternow 


Children: 
Rauru Wilson & Family (Norway) 
Stefanie Johansson (Norway) 
Janice Wilson (Aruba) 


Siblings: 
Joan Wilson (Aruba) 
Cornelius Wilson (Netherlands) 
Sandra Wilson & Family (Aruba) 
Norman Wilson (Deceased) Bonaire 
Glenn Wilson (Deceased) Aruba 


Grandchildren: 
Theodor, Selma & Aaron Wilson (Norway) 


Nieces & Nephews: 
Guiletta Herold-Wilson & Family (Usa) 
Efia Scuotto-Luis & Family (Curaçao) 
Fedon Wilson & Family (Grenada/Usa) 
Malcolm Wilson (Bonaire) 
Lloyd Wilson & Family (Netherlands) 
Henri Wilson & Family (Aruba) 


In-Laws: 
Marjolein Wilson-Finies 


Direct & Extended Families: 
Wilson, Euson, Jones, Marsden, Mcdonald, Brooks, 
Tearr, Berkel, Connor, Martijn, Royer, Granger, 
Van Aanholt, Maxwell, Warner, Richardson, Bosch, 
Weberstadt, Welles, Coffie, Trieu, Van Veen, Van 
Putten, Viapree-Mars, Finies, Bes, Frans, De Wolff, 
Thode 


Close Friends, Ex-Colleagues And Other Dear Ones: 
In Aruba, Boneiru, Korsou, St Maarten, Statia, Saba, 
The United States Of America, Grenada, Jamaica, 
The Netherlands, The United Kingdom, Norway And 
Australia. 


Most Sincere Apologies To Anyone Inadvertently 
Omitted Hereabove. 


Gratitude To All Who Assisted In Making This Stage 
Of Roland’s Life As Comfortable Possible. 


Ceremonies Allowing Taking Leave Of The Deceased 
And Offering Of Condolences, Followed By 
Cremation, Will Take Place At Pray Funeral Home, 
San Nicolas, from 09:00 to 11:00 hrs on saturday 11 
march 2023. 


Regretfully No Other Opportunities For Condolences 
Will Be Possible. 


Jehová es mi pastor, nada me faltara. 
Salmo 23:1 


Nos ta anuncia fayecimento di 


Hilario Dijkhoff 
14 januari 1944 – 5 maart 2023 
“mihor conoci como Jay” 


Na nomber di su: 
Esposa: 
†Mercedes Dijkhoff-Sanchez 


Yiunan: 
Carlos Alberto Dijkhoff 
Marianela Dijkhoff & Naichel Scharbaai 


Nieto(a)nan: 
Sebastian & Soraya, Brandon, Gabriela & 
Miguel, Thiara & Claymore, Daniëlla, Aaliyah 


Bisanietonan: 
Louay 
Nadinah 


Rumannan: 
† Nicolaas Dijkhoff & Wica 
† Venancio & † Maria Dijkhoff 
Gumersindo & Annie Dijkhoff 
† Bertha Dijkhoff 
Benvenuta Y Canisio Di Vecchia 
Novito Dijkhoff 
Angel & Groxi Dijkhoff 
Violanda & † Nelson Lampe 
Edwin & Dora Dijkhoff 
Margarita & Harrie Aalders 


Sobrino & sobrinanan, 
Primo & primanan 


Mescos cu famia: 
Gerardo & Lucina Perez, 
Jose Comas y famia 


Bisiñanan: 
Famia Wiersma, 
Famia Zhen, 
Famia Martinez 


Demas famia y conocir: 
Dijkhoff, Sanchez, Galan Salamanca, 
Lobaton Fuchs, Scharbaai, Maduro, Lacle, 
Maria, Lampe, Geerman, Di Vecchia, 
Erasmus, Goitia, Gomez, Saitch, Martinez, 
Soto, Comas, Perez, Benavidez, Kelly, 
Villegas, Krozendijk, Dirksz, Su rumannan 
Testigo di Jehova. 


Ta invita pa acto di condolencia cu lo tuma 
lugar diabierna 10 di maart 2023 na Aurora 
di 7or pa 9or di anochi. 


Acto di entiero lo tuma lugar diasabra 11 
di maart 2023 na Salon di Reino di testigo di 
Jehova na Bubali 5F di 2or pa 4or di atardi 
y despues lo sali bai pa santana central na 
Sabana Basora. 


Despensa nos si den nos tristeza nos por a 
luibida un of otro persona. 


Despues di despedida nos no ta ricibi bishita 
na cas. 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, 
consuelo y forsa durante e tempo dificil cu e 
fayecimento y entiero di nos defunto stima: 


Manuel 
Goncalves Norberto 


Boso muestra di atencion ta di hopi aprecio y 
un gran sosten pa nos. Un danki na un y tur cu a 
manda carchi, krans, whatsapp, email y a hasi 
yamada nan telefonico. 
Tambe na Aurora Funeral Home pa cu su bon 
servicio y atencion. 
Boso muestra di atenshon tabata un gran 
consuelo pa nos. 


Na mes momento nos ta invita 
famia, bisiña-, amigo- y conocirnan 
pa compaña nos na 3 Santo Sacrificio di Misa 
na misa Inmaculada Concepcion na Sta. Cruz; 
diasabra 11 maart pa 7or di anochi, 
diaheubs 16 maart pa 7or di anochi y 
diadomingo 19 maart pa 8or di mainta 


